Anexa nr.9

**Principalele probleme/provocări și priorităţi**

**de politici pe sectoare, 2017-2019**

| **Denumirea sectorului** | **Probleme și provocări** | **Obiective și priorități** |
| --- | --- | --- |
|

| **1** | **2** | **3** |
| --- | --- | --- |
| **Educația** | * ineficienţa utilizării alocațiilor financiare din sector din cauza reţelei supradimensionate de instituţii; * neadaptarea rețelelor claselor și instituțiilor la numărul de elevi/studenți; * insuficiența cheltuielilor pentru consolidarea bazei tehnice și didactico-materiale a instituțiilor; * accesul limitat la servicii educaționale de calitate; * servicii limitate de educație incluzivă | * eficientizarea utilizării alocațiilor financiare, asigurarea unui randament educațional înalt și oferirea unei remunerări bazate pe performanţe angajaților din sectorul educației; * dezvoltarea reţelei serviciilor de educaţie antepreşcolară şi preşcolară, luînd în considerare și prognozele demografice existente; * adaptarea rețelei claselor și școlilor, a unităţilor de personal din instituţiile respective la numărul de elevi real încadrat; * modernizarea învăţămîntului profesional tehnic în vederea asigurării relevanţei studiilor, angajabilităţii absolvenţilor şi integrarea instituţiilor de învăţămînt profesional tehnic în spaţiul european al educaţiei şi formării profesionale; * implementarea unui mecanism nou de finanţare a instituţiilor de învăţămînt profesional tehnic; * promovarea educației incluzive pentru antrenarea copiilor cu cerințe educaționale speciale în activități cu caracter instructiv-educativ; * reformarea sistemului de instituții rezidențiale prin promovarea politicilor și programelor de dezinstituționalizare a copiilor; * eficientizarea procesului de formare profesională în învăţămîntul pedagogic prin revizuirea reţelei de instituţii de învăţămînt superior; * consolidarea capacităţilor şi funcţionalităţii instituţiilor de asigurare a calităţii în învăţămînt; * evaluarea externă a calităţii programelor şi a instituţiilor de învăţămînt în vederea autorizării de funcţionare provizorie sau acreditării; * consolidarea activităţii de cercetare în instituţiile de învăţămînt superior prin promovarea parteneriatelor dintre universitate-guvern-business şi facilitarea internaţionalizării |
| **Ocrotirea sănătăţii** | * neimplicarea tuturor persoanelor la sistemul asigurării obligatorii de asistenţă medicală (AOAM) și nebeneficierea de toate facilitățile și protecția financiară deplină la accesarea serviciilor medicale; * situaţia nefavorabilă cu privire la maladiile infecţioase şi parazitare, incidenţa înaltă prin HIV, ITS, TB ş.a.; * starea deplorabilă a infrastructurii instituţiilor medicale şi echipament medical depăşit; * exodul specialiştilor şi distribuirea neuniformă a cadrelor medicale; * incidenţa şi mortalitatea înaltă din cauza bolilor cronice nontransmisibile, creşterea incidenţei maladiilor mintale şi insuficienţa măsurilor de prevenire a acestora | * revederea mecanismelor de stimulare a motivării populației de a se încadra în sistemul asigurării obligatorii de asistență medicală și asigurarea accesului echitabil al cetățenilor la servicii de sănătate publică, medicale și farmaceutice; * asigurarea implementării programelor naționale din sectorul sănătății și garantarea sustenabilității finanțării acestora din resursele bugetului public național, inclusiv a programelor de control al HIV/SIDA, tuberculozei, imunizărilor; * stimularea investițiilor în modernizarea tehnologiilor medicale, inclusiv din resurse formate de instituții pentru acestea, precum și sporirea cotei procentuale a contribuției financiare a fondatorilor instituțiilor medico-sanitare publice; * implementarea mecanismelor noi de formare, motivare și reținere a resurselor umane în sănătate; * îmbunătățirea accesului la tratament medicamentos prin extinderea listei de medicamente compensate, revizuirea protocoalelor naționale, schimbarea politicilor de prețuri la medicamente |
| **Protecţia socială** | *Sistemul de asigurări sociale*   * nesustenabilitatea sistemului de pensii; * nivelul scăzut al cuantumului pensiilor; * nivelul scăzut al ratei medii de înlocuire   *Domeniul asistenţei sociale*   * ineficienţa direcţionării prestaţiilor către cei mai săraci; * eficientizarea acordării mijloacelor financiare în baza evaluării complexe a nevoilor individuale ale familiilor cu copii și copiilor aflați în situație de dificulate; * abordarea categorială în procesul de acordare a prestațiilor și serviciilor sociale, dar nu pornind de la necesitățile individuale; * dezvoltarea serviciilor specializate destinate subiecților violenței în familie și persoanelor infectate cu HIV/SIDA; * insuficiența mijloacelor financiare proprii ale bugetelor locale pentru finanțarea serviciilor sociale; * excluziunea socială a persoanelor cu dizabilităţi şi nevoiaşe | * asigurarea stabilității, durabilității și transparenței sistemului public de asigurări sociale; * crearea și consolidarea mecanismului de stabilire a prestațiilor de asigurări sociale în baza contribuțiilor de asigurări sociale achitate; * actualizarea anuală a cuantumului pensiilor în funcţie de coeficientul de indexare * dezvoltarea sistematică a asistenței sociale pentru a spori nivelul de protecție a cetățenilor, familiilor și coeziunea socială; * consolidarea programelor de ajutor social pentru creșterea nivelului de protecție a familiilor și crearea mecanismelor de activare socială; * dezvoltarea serviciilor sociale de calitate conform necesităților individuale destinate persoanelor cu dizabilități, persoanelor în etate, copiilor și familiilor cu copii, victimelor violenței și traficului de ființe umane, persoanelor infectate cu HIV/SIDA etc.; * promovarea politicilor în domeniul protecției familiei și copilului; * asigurarea incluziunii sociale a persoanelor cu dizabilități și a grupurilor marginalizate; * elaborarea pachetului unic pentru serviciile sociale; * promovarea respectării egalităţii de gen |
| **Știința** | * neajustarea sistemului actual de administrare a cercetării la rigorile Spațiului European de Cercetare; * necesitatea renovării bazei tehnico-materiale; * atragerea tinerilor specialişti în procesul de cercetare. * integrarea în spaţiul european de cercetare; * accelerarea transferului tehnologic şi stimularea parteneriatelor cu firmele şi sectoarele de producere; * capacităţile slabe de absorbire şi implementare a inovaţiilor şi rezultatelor ştiinţifice din partea sectorului real al economiei | * armonizarea sistemului de asigurare a calităţii în cercetare cu cerinţele sistemului european; * sporirea calităţii procesului de cercetare şi inovare prin asigurarea sinergiei/integrării învăţămîntului superior cu cercetarea şi a unei concurenţe eficiente; * consolidarea legăturilor instituţiilor academice cu administraţia publică, societatea civilă, mediul de afaceri, pentru a asigura conectarea cercetării la problemele stringente ale societăţii, în vederea dezvăluirii tendinţelor esenţiale de ordin social-politic, economic și spiritual; * intensificarea activității de pregătire a cadrelor ştiinţifice de înaltă calificare, a doctorilor şi doctorilor habilitaţi în cadrul şcolilor doctorale, precum şi consolidarea conlucrării cu instituţiile de învăţămînt superior în scopul formării abilităţilor la tineretul studios (studenţi, masteranzi şi doctoranzi) şi atragerii lor în activitatea de cercetare; * asigurarea eficienţei şi transparenţei guvernării sistemului de inovare; consolidarea capacităţii de generare a inovaţiilor pe termen lung şi implementarea măsurilor pentru susţinerea entităților orientate spre inovare; * crearea, desfăşurarea şi asigurarea funcţionalităţii parcurilor ştiinţifico-tehnologice şi a incubatoarelor de inovare în scopul susţinerii sectoarelor productive ale economiei; * asigurarea participării active a comunităţii ştiinţifice din Republica Moldova la Programul pentru cercetare şi inovare „Orizont-2020” al Uniunii Europene şi la alte programe europene şi internaţionale în vederea atragerii finanţării extrabugetare |
| **Cultură** | * lipsa cadrului instituțional adecvat și a instrumentelor de protejare şi punere în valoare a patrimoniului cultural naţional; * lipsa capacităţilor în dezvoltarea parteneriatelor public-private pentru asigurarea funcţionalităţii edificiilor culturale; * dezvoltarea insuficientă a industriilor culturale pentru a asigura evoluţia sectorului şi creşterea economică a ţării; * identificarea mecanismelor eficiente de salvgardare și protejare a patrimoniului cultural al țării | * asigurarea respectării cadrului legal adecvat pentru conservarea şi protejarea patrimoniului cultural naţional; * accesul cetăţenilor la valorile culturale ale ţării; * promovarea culturii ca unul dintre factorii determinanţi în educaţia şi formarea cetăţenilor ţării; * asigurarea unui management bazat pe performanţă în toate instituţiile culturale finanţate de către stat; * asigurarea accesului la programe europene de finanțare a culturii; * acordarea îndemnizației de merit pentru personalități notorii din domeniul culturii |
| **Tineret și sport** | * capacităţi instituţionale insuficiente în elaborarea şi implementarea politicilor de tineret şi sport şi de planificare strategică la nivel central şi local; * lipsa condiţiilor adecvate pentru organizarea şi desfăşurarea antrenamentelor şi competiţiilor în edificiile sportive; * lipsa unei colaborări intersectoriale eficiente și continue în domeniul tineret | * asigurarea dezvoltării continue a performanţelor sportivilor moldoveni pe arena internaţională; * îmbunătăţirea managementului şcolilor sportive; * sprijinirea implicării și participării tinerilor și organizațiilor de tineret la elaborarea, implementarea și evaluarea politicilor de tineret |
| **Apărarea națională** | * capabilităţi reduse pentru realizarea calitativă a misiunilor şi sarcinilor stabilite în documentele strategice în domeniul apărării; * dotarea tehnică insuficientă, sub nivelul standardelor şi cerinţelor moderne de asigurare a apărării naţionale; * circa 10% din teritoriul statului se află în afara controlului autorităţilor constituţionale, sub controlul unei armate străine; * deficienţa completării funcţiilor vacante cu cadre militare pentru toate categoriile de militari prin contract (ofiţeri, subofiţeri, sergenţi, soldaţi); * capacităţi limitate de asigurare din punctul de vedere al infrastructurii logistice, capabilităţi reduse pentru executarea misiunilor | * reformarea și modernizarea sectorului de apărare; * creșterea procentului de militari profesioniști, încadrați în bază de contract, în rîndurile Forțelor Armate; * revizuirea structurii, atribuțiilor, responsabilităților și a modului de luare a deciziilor în guvernarea sistemului național de apărare; * dezvoltarea capabilităţilor Forţelor Armate ale Republicii Moldova; * participarea Republicii Moldova la eforturile globale, regionale şi subregionale de promovare a stabilităţii şi securităţii internaţionale |
| **Ordinea publică** | * nivelul scăzut de credibilitate a populaţiei în prestaţia Poliției și activitatea insuficient de transparentă; * riscul înalt al ameninţărilor corupţioniste; * dotarea insuficientă cu tehnică şi echipament modern şi mijloace speciale din dotare; * capacităţi reduse de intervenţii în raport cu cerinţele şi riscurile actuale; * infrastructura teritorială slab dezvoltată; * fluctuaţia excesivă de personal | * continuarea procesului de reformare a Poliției în vederea accesului populaţiei la un serviciu calitativ, care ar asigura încrederea societății; * continuarea implementării Acordului de Asociere cu Uniunea Europeană în domeniul afacerilor interne și asigurarea sustenabilității rezultatelor obținute în procesul de postliberalizare a regimului de vize; * consolidarea capacităţilor de prevenire şi combatere a criminalităţii prin modernizarea metodelor și mijloacelor utilizate; * dezvoltarea unei infrastructuri infocomunicaționale integrate şi eficiente orientate spre îmbunătăţirea performanţei şi transparenţei serviciilor prestate; * consolidarea managementului integrat al frontierei de stat şi al sistemului de gestionare a migraţiei; * renovarea infrastructurii și bazei tehnico-materiale a subdiviziunilor de afaceri interne în raioanele țării; * dezvoltarea capabilităților de intervenție în caz de incendii și situații excepționale; * îmbunătățirea comunicării publice, a interacțiunii cu mass-media, organizarea de campanii de comunicare publică |
| **Justiție** | * gradul scăzut de cunoaștere și încredere a cetăţenilor cu privire la înfăptuirea justiţiei; * percepţia cetăţenilor privind coruptibilitatea sistemului justiţiei; * necesitatea optimizării și prestării serviciilor conform  standardelor europene; * lipsa spaţiului informaţional cu caracter juridic unic; * necesitatea calificării continue a personalului | * asigurarea accesibilităţii şi independenţei sistemului judecătoresc; * optimizarea hărții instanțelor de judecată și îmbunătățirea administrării cheltuielilor de întreținere; * reformarea prioritară şi substanţială a instituţiei procuraturii prin consolidarea independenţei, imparţialităţii, profesionalismului şi transparenţei; * consolidarea rolului Consiliului Superior al Procurorilor; * asigurarea funcționării procuraturilor specializate; * creşterea eficienţei în investigarea infracţiunilor; * crearea, dezvoltarea și asigurarea interoperabilității sistemelor informaționale din domeniul justiției; * sporirea calităţii asistenţei juridice garantate de stat; * executarea efectivă a hotărîrilor judecătoreşti; * ridicarea gradului de transparenţă şi acces la informaţia cu caracter juridic; * consolidarea instituţiei probaţiunii, inclusiv prin utilizarea monitorizării electronice a subiecților probațiunii |
| **Constituționa-litate** | * gestionarea și instrumentarea ineficientă a dosarelor; * capacități profesionale limitate ale personalului; * cerc restrîns de subiecți cu drept de sesizare; * neexecutarea sau executarea tardivă a hotărîrilor Curții Constituționale de către autoritățile responsabile | * revizuirea criteriilor și procedurilor de selectare a judecătorilor; * lărgirea cercului de subiecți cu drept de sesizare a Curții Constituționale; * sporirea calității actelor emise și eficientizarea monitorizării acestora |
| **Sistemul penitenciar** | * necorespunderea condiţiilor de detenţie cu standardele naţionale şi regulile internaţionale de detenţie; * asigurarea limitată cu inventar şi obiecte de primă necesitate a instituţiilor penitenciare; * condiţii dificile şi de risc pentru activitate în cadrul sistemului penitenciar; * cotarea insuficientă cu sisteme de pază şi supraveghere, de scanare şi depistare a obiectelor şi substanţelor interzise pentru utilizare în penitenciare; * capacități limitate de supraveghere, escortare și acordare a asistenței medicale deținuților | * îmbunătățirea condițiilor de detenție prin renovarea penitenciarelor existente și construcția penitenciarului din mun. Chișinău; * continuarea procesului de reutilare a spațiilor de detenție în corespundere cu normele internaționale; * reorganizarea serviciilor medicale din penitenciare; * sporirea capacității instituțiilor penitenciare în domeniul supravegherii, pazei și escortării deținuților prin dotarea penitenciarelor cu echipamente moderne |
| **Transporturi** | * starea nesatisfăcătoare a drumurilor naționale și locale; * necesitatea de optimizare a rețelei de drumuri naționale și locale, inclusiv prin construcția drumurilor de ocolire a localităților; * ineficienţa și necesitatea de reformare a sistemului de întreținere a drumurilor; * insuficiența cadrului legislativ și necesitatea adaptării acestuia la rigorile UE și cele internaționale în domeniu; * insuficienţa controlului referitor la respectarea legislaţiei în domeniu (lipsa personalului calificat necesar pentru efectuarea acestuia); * insuficienţa echipamentului, utilajului şi tehnicii necesare pentru întreţinerea navigabilităţii pe apele interne; * starea proastă a obiectelor infrastructurii căilor navigabile interne; * deficienţe la optimizarea reţelei de transport auto de călători; * dificultăţi la eliberarea actelor şi autorizaţiilor; * lipsa sistemelor de monitorizare automatizată a traficului | * reabilitarea și reparația drumurilor naționale și locale; * asigurarea anuală corespunzătoare a întreținerii și reparației curente a drumurilor naționale și locale; * menținerea adîncimii minime garantate de acces la port; * reactivarea transportului pe căile navigabile interne, rîurile Prut și Nistru; * optimizarea reţelei de transport auto de călători prin creşterea suportului acordat agenţilor economici şi implementării sistemelor automatizate de monitorizare a traficului; * armonizarea reglementărilor în domeniul transportului cu cele ale UE |
| **Turism** | Atractivitatea Republicii Moldova ca destinaţie turistică pentru turiştii străini scăzută, din următoarele motive:   * personal insuficient pregătit pentru a asigura prestarea serviciilor de calitate; * gradul sporit de degradare a resurselor turistice; * lipsa publicităţii privind potențialul turistic al Republicii Moldova etc.; * cadrul legislativ şi normativ insuficient armonizat şi aplicat; * insuficiența colaborării cu statele care reprezintă interes pentru Republica Moldova; * potenţialul turistic din teritoriu este valorificat insuficient: amenajarea neadecvată a destinaţiilor turistice, lipsa zonelor turistice atractive pentru investiții mari în infrastructura turistică | * perfecționarea cadrului normativ în domeniul turismului conform cerințelor pieței turistice racordate la standardele europene; * valorificarea potențialului turistic național și promovarea imaginii Republicii Moldova ca destinație turistică; * dezvoltarea regională a turismului şi a calității serviciilor turistice |
| **Agricultura, gospodăria silvică și gospodăria piscicolă** | * promovarea insuficientă a producției ecologice; * imposibilitatea de extindere a agriculturii irigate ca măsură de control al riscurilor în agricultură; * instabilitatea siguranţei produselor alimentare și a producţiei agroindustriale autohtone; * lipsa infrastructurii de vînzări atît la nivel naţional cît şi local; * dezvoltarea nesemnificativă a segmentelor lanţului valoric al produselor agricole cu valoare adăugată înaltă; * insuficienţa măsurilor de sporire a securităţii alimentare; * starea avariată a barajelor lacurilor de acumulare; * lipsa unei platforme moderne de comerţ creează dificultăţi în vînzarea produselor agroindustriale; * contribuţia fragmentară excesivă a terenurilor agricole la scăderea randamentului producţiei prin nerespectarea tehnologiilor de cultivare şi degradare a solului; * lacunele structurale din cadrul industriei vitivinicole nu permit identificarea unor soluţii, pe termen mediu şi lung, de îmbunătăţire a calităţii producţiei vitivinicole; * lipsa unei abordări integrate şi comprehensive cu privire la utilizarea eficientă a potenţialului deşeurilor agricole; * gradul insuficient de dezvoltare a pieţei de asigurări agricole; * protecţia insuficientă a terenurilor agricole împotriva riscurilor naturale | * modernizarea sectorului agricol şi diminuarea dependenţei acestuia de factorii climaterici adverşi; * armonizarea reglementărilor în domeniul alimentar cu cele ale UE în asigurarea inofensivităţii alimentare; * eficientizarea sistemului de subvenţionare a agriculturii şi promovarea programelor multianuale; * repunerea activelor din sectorul agricol în circuitul economic şi asigurarea accesului investitorilor la aceste active; * creşterea calităţii capitalului uman în agricultură prin stimularea instituţiilor de extensiune agricolă; * stoparea degradării resurselor funciare prin modernizarea şi extinderea sistemului de îmbunătăţiri funciare; * majorarea suprafeţelor terenurilor agricole irigate; * reabilitarea sistemelor de irigare centralizate |
| **Gospodăria apelor** | * ineficienţa politicilor sectoriale privind supravegherea, gestionarea și monitorizarea domeniului alimentării cu apă și sanitație; * responsabilitate fragmentată între instituțiile statului privind gestionarea sectorului de alimentare cu apă și sanitație, comunicare și coordonare ineficientă între acestea; * insuficiența capacităților în domeniul elaborării politicilor de alimentare cu apă și sanitație, precum și în domeniul absorbției fondurilor orientate în acest sector; * starea tehnică nesatisfăcătoare și degradarea continuă a infrastructurii de alimentare cu apă, de canalizare și de epurare a apelor uzate; * accesul redus al populaţiei (în special al celei din mediul rural) la surse sigure de apă şi sisteme de canalizare; * calitatea proastă a apei potabile și a serviciilor prestate consumatorilor; * insuficienţa investiţiilor, lipsa interesului sectorului privat de a investi în dezvoltarea infrastructurii de aprovizionare cu apă şi canalizare | * dezvoltarea capacităților și consolidarea instituțiilor implicate în gestionarea domeniului de alimentare cu apă și sanitație; * asigurarea graduală a accesului la apă sigură și sanitație adecvată pentru toate localitățile și populația Republicii Moldova; * descentralizarea serviciilor publice de alimentare cu apă și sanitație și îmbunătățirea lor; * dezvoltarea și extinderea sistemelor centralizate de alimentare cu apă și sanitație; * promovarea principiilor economiei de piață, a parteneriatelor publice-private și atragerea investițiilor și capitalului privat; * reducerea deversărilor de apă uzată, poluată în corpurile de apă |
| **Protecția mediului** | * necesitatea actualizării documentelor de politici şi lipsa lor în cazul unor componente; * nivelul redus de educație și conștientizare ecologică în rîndul elevilor, studenților, angajaților și al populației; * ineficiența cadrului de reglementare și control al activităților cu impact asupra mediului, ineficienţa şi dezvoltarea slabă a sistemului de taxe de mediu și plăți pentru poluare, lipsa mecanismelor economice de stimulare a poluatorilor de a întreprinde acțiuni de reducere a poluării; * lipsa unui monitoring integrat al calității componentelor de mediu şi dezvoltarea slabă a rețelei de monitoring; * gestionarea defectuoasă, nerațională și inadecvată a resurselor de apă, sol, subsol; * degradarea continuă și poluarea resurselor de apă de suprafaţă (în special a rîurilor mici) şi subterane și reducerea nivelului de calitate a apei potabile; * activizarea continuă a proceselor de degradare a solurilor și de poluare a resurselor de sol; * valorificarea şi exploatarea ilegală şi iraţională a biodiversităţii; * intensificarea proceselor de pierdere a biodiversităţii și de degradare a fîşiilor forestiere de protecţie a terenurilor agricole, rîurilor şi bazinelor acvatice; * acoperirea cu păduri a unor suprafeţe foarte mici (doar 11,1% din teritoriul ţării) şi suprafeţe mici de arii naturale protejate de stat (doar 5,62% din teritoriu); * ineficienţa managementului pădurilor și ariilor naturale protejate de stat, al spaţiilor verzi, al păşunilor, al zonelor umede; * lipsa unui sistem de management integrat al deșeurilor, starea neadecvată a depozitelor de deşeuri, volumul mare de deşeuri formate pe teritoriul ţării; * implementarea și respectarea nesatisfăcătoare a legislaţiei de mediu, numărul mare de încălcări ale acesteia; * pericol avansat de inundaţii din cauza stării avariate a barajelor lacurilor de acumulare şi a digurilor de protecţie | * asigurarea condițiilor de bună guvernare și eficientizarea potențialului instituțional și managerial în domeniul protecției mediului pentru atingerea obiectivelor de mediu; * sporirea nivelului de cunoştinţe privind protecția mediului în rîndul elevilor, studenților și angajaţilor și asigurarea accesului la informația de mediu; * reducerea impactului negativ al activității economice asupra mediului și îmbunătățirea măsurilor de prevenire a poluării mediului; * crearea sistemului de monitoring integrat și control al calității mediului; * asigurarea utilizării raționale, protecției și conservării resurselor naturale; * îmbunătățirea calității apelor de suprafață și implementarea sistemului de management al bazinelor hidrografice; * îmbunătățirea calității solurilor și reconstrucția ecologică a terenurilor degradate, afectate de alunecări și a fîșiilor de protecție a terenurilor agricole; * gestionarea durabilă și protecția resurselor minerale utile; * extinderea suprafețelor de păduri, a ariilor naturale protejate de stat și asigurarea managementului eficient și durabil al ecosistemelor naturale; * crearea sistemului de management integrat al calității aerului, reducerea emisiilor de poluanți în atmosferă și de gaze cu efect de seră; * crearea sistemelor integrate de gestionare a deşeurilor și substanţelor chimice, care să contribuie la reducerea cantităților de deșeuri depozitate; * sporirea gradului de protecţie a localităţilor şi terenurilor agricole contra inundaţiilor; * asigurarea respectării legislaţiei de mediu şi utilizării raţionale, autorizate şi controlate a resurselor naturale; * reducerea numărului de contravenţii ecologice și înăsprirea sancţiunilor contravenţionale în domeniul utilizării şi protecţiei resurselor naturale |
| **Infrastructura calității și protecția consumatorilor** | * dotarea insuficientă a Bazei naţionale de etaloane cu etaloanele necesare economiei naţionale; * nerecunoaşterea de către statele Uniunii Europene a rezultatelor evaluării conformităţii efectuate în Republica Moldova; * lipsa comunicării dintre producător şi cumpărător; * plasarea pe piaţă a produselor neconforme cerinţelor; * ponderea redusă a standardelor europene şi internaţionale adoptate în calitate de standarde naţionale; * gradul redus de implementare a standardelor europene şi internaţionale etc. | * dezvoltarea capacităţilor instituţionale durabile ale instituţiilor publice create în domeniul infrastructurii calităţii; * elaborarea şi armonizarea reglementărilor tehnice cu cele europene şi internaţionale; * dezvoltarea bazei de standarde şi documente normative naţionale armonizate cu cele europene şi internaţionale; * participarea activă la lucrările principalelor organizații europene și internaționale în domeniu; * dezvoltarea capacităţilor în domeniul metrologiei, inclusiv a bazei de etaloane şi a laboratoarelor metrologice; * participarea la lucrările de intercomparări cu Baza naţională de etaloane la nivel regional în vederea recunoaşterii măsurărilor efectuate în Republica Moldova; * fortificarea capacităţilor decizionale şi stimularea capacităţilor de autoprotecţie individuală şi asociativă a consumatorilor prin educarea şi informarea acestora; * crearea mecanismului funcţional de implementare a cerinţelor privind siguranţa produselor şi de colaborare a autorităţilor de supraveghere a pieţei |
| **Dezvoltarea sectorului privat** | * existența barierelor administrative și a costurilor regulatorii exagerate; * povara fiscală și controalele frecvente; * dialogul şi conlucrarea ineficientă între întreprinzători şi autorităţile publice; * numărul întreprinderilor mici şi mijlocii redus al programelor de susținere financiară, inclusiv ale celor regionale; * lipsa instrumentelor de susţinere financiară a proiectelor inovaţionale; * subdezvoltarea infrastructurii de suport în afaceri şi a pieţei de capital; * nivelul scăzut al culturii antreprenoriale şi al formării profesionale; * cunoştințele insuficiente în domeniul tehnicilor de export/acces pe pieţe externe şi cota redusă a întreprinderilor mici şi mijlocii la export; * nivelul scăzut de competitivitate al întreprinderilor mici şi mijlocii; * valorificarea insuficientă a potenţialului la export; * informarea insuficientă a mediului de afaceri străin privind climatul investiţional al ţării și al celui autohton privind potenţialul pieţelor de desfacere, cerinţe specifice ale acestora; * lipsa proiectelor investiţionale autohtone calitative care ar asigura sporirea fluxului investiţiilor străine directe; * nivelul slab de dezvoltare a calităţii managementului şi marketingului companiilor autohtone ce urmăresc atragerea investiţiilor şi promovarea exportului; * insuficienţa dialogului public-privat în domeniu; * ponderea minoră în sectorul industrial a ramurilor producătoare de mărfuri cu valoare adăugată înaltă; * progresul insuficient la crearea formelor avansate de cooperare şi integrare (clustere, holdinguri, concerne); * diversificarea redusă a pieţelor de desfacere a producţiei industriale autohtone; * gradul înalt de uzură morală şi fizică a utilajului din întreprinderile industriale; * dezvoltarea insuficientă a serviciilor de consultanţă şi informaţionale, a activităţii de antreprenoriat în ramura industriei; * discordanţă accentuată dintre nivelul dezvoltării industriei în capitală şi în restul regiunilor | * dezvoltarea unui sistem de reglementare facilitator; * dezvoltarea stimulentelor pentru implementarea efectivă a reformelor; * îmbunătăţirea comunicării şi creşterea participării părţilor interesate în reforme; * ajustarea cadrului normativ de reglementare la necesităţile dezvoltării întreprinderilor mici şi mijlocii; * îmbunătăţirea accesului întreprinderilor mici şi mijlocii la finanţare; * dezvoltarea capitalului uman prin promovarea competenţelor şi culturii antreprenoriale; * sporirea competitivităţii întreprinderilor mici şi mijlocii şi încurajarea spiritului inovator; * facilitarea dezvoltării întreprinderilor mici şi mijlocii în regiuni; * dezvoltarea parteneriatelor în afaceri; * sporirea competitivității întreprinderilor care exportă produse; * extinderea şi diversificarea pieţelor de desfacere la export; * atragerea investiţiilor în economia ţării; * modernizarea ramurilor tradiţionale ale industriei; * crearea şi dezvoltarea sectoarelor industriale bazate pe utilizarea tehnologiilor moderne, scientointensive, care să reprezinte centre de integrare industrială (de producere) a întreprinderilor mici şi mijlocii; * creşterea eficienţei utilizării resurselor umane, materiale şi financiare pe baza utilizării tehnologiilor avansate în procesul de producţie industrială |
| **Sectorul energetic** | * dependenţa tot mai mare de importul resurselor energetice (95% din necesarul de energie al ţării este importat); * insuficienţa interconexiunilor electroenergetice cu ţările vecine; * reducerea sarcinii termice şi a consumului de gaze naturale; * uzura fizică şi morală avansată a infrastructurii complexului energetic; * nivelul scăzut al eficienţei energetice și nivelul redus de valorificare a surselor regenerabile de energie etc. | * interconectarea sistemelor de transport al gazelor naturale ale României şi Republicii Moldova pe tronsonul Ungheni-Chişinău; * stimularea investiţiilor în dezvoltarea reţelei de transport al energiei electrice, restabilirea şi modernizarea liniilor de interconexiune cu Ucraina; extinderea capacităţii de interconexiune cu România, conectarea la reţeaua europeană a operatorilor de sistem şi de transport al energiei electrice; * crearea unei platforme de generare a energiei electrice şi termice prin asigurarea retehnologizării şi încălzirii centralizate eficiente, cu utilizarea tehnologiei de cogenerare; * promovarea conservării energiei, în special prin elaborarea şi susţinerea financiară a programelor de reabilitare termică a edificiilor; * îmbunătăţirea eficienţei energetice şi creşterea utilizării surselor regenerabile de energie |